Сыжажэ Мартин Дунейпсо Кубокыр къехь
Мы махуэхэм Мэзкуу къалэм щекIуэкIащ пауэрспортымкIэ Дунейпсо Кубокыр къэхьыным хухэха зэхьэзэхуэхэр. Ар къызэрагъэпэщащ «Витязь» зэгухьэныгъэр яхэту.
«Спортыр наркотикхэмрэ терроризмэмрэ я бийщ!» къыхуеджэныгъэм щIэту екIуэкIа зэпеуэхэр хуэунэтIауэ щытащ щIалэгъуалэм гъащIэ узыншэ къыхахыным, физическэ щэнхабзэмрэ спортымкIэ запсыхьыным.
Зэхьэзэхуэм хэтащ Къэбэрдей-Балъкъэрым щыщ адыгэ щIалэ, пащтыхь Николай II и цIэр зезыхьэ ЗэпызыщIэ гъуэгухэм я къэрал университетым щеджэ Сыжажэ Мартин. ЩIалэщIэхэм я гупым абы къыпэхъун къыхэкIакъым икIи псоми ефIэкIри, Дунейпсо Кубокыр зыIэригъэхьащ.
Мы гъэм къриубыдэу ди лъэпкъэгъум иджыри къыпэщылъщ Европэмрэ дуней псомрэ я чемпионатхэм зыкъыщигъэлъэгъуэну.
Ди гуапэщ Сыжажэ Мартин абыхэм ехъулIэныгъэхэр щызыIэригъэхьэну.
